  Туспуктэм: t.me/elvira_pinchuk Наталия Сильвестрова Красногорск ёрос эмъяськонние выль маммограф но интызэ вошъясь эм огъет вуизы. Техникаез «Здравоохранение» йӧскалык ӵектос улсын басьтӥзы. Со сярысь улосвыл кивалтэтлэн тӧроезлэн воштӥсез Эльвира Пинчук телеграм-каналаз ивортӥз. ПАЗ машина вылын флюмамм огъетэн кыдёкысь гуртъёсы поталозы. Со асьме кунын лэсьтэм лыдпусо тӥрлыкен ванё каремын, пушказ эмчилы но лаборантлы компьютерен ужан интыос радъямын. Выль эм огъетын одӥг дыре кык эскерон – флюорография и маммография – ортчытъяны луоз, нуналаз 60-лэсь трос адямиез чакланы быгатозы. Тодэ вайытом, Воткае интызэ вошъясь выль флюорограф басьтӥзы. Тегъёс: Тазалык эмъяськонниос тӥрлык Красногорск Удмуртия  